Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Az 1996. évi XXI. törvény és az Országos Területfejlesztési Koncepció 1998-as elfogadása óta
Paragraph Index: 3195

d) A termálvízkincs integrált térségi hasznosítása A magyarországi gyógy-, termálvagyon stratégiailag és szakmailag megalapozott komparatív elõnyökre építõ integrált térségi hasznosításához kedvezõ feltételeket kínál, hogy Magyarország – mint "európai gyógy- és termálvíz nagyhatalom" – a világ ötödik legnagyobb és legértékesebb termálvízkészletével és rendkívül kedvezõ geotermikus adottságokkal rendelkezik. A magyarországi felszínalatti vizek és ezen belül is kiemelten a magyarországi termálvízkincs védelme, megõrzése ill. fenntartható és integrált térségi hasznosítása a területfejlesztési politika országosan kiemelt célja és kiemelt területfejlesztési feladata. A hazai termálvízkincs nemzetgazdasági szempontból kiemelt fejlesztést igénylõ és integrált térségi hasznosítását szolgáló területei a következõk: – A termál- és gyógyturisztikai helyszínek (kiemelten a nemzetközi, országos és regionális jelentõségûek) integrált, térségileg összehangolt és innovatív turisztikai fejlesztése minõségi stratégiák és a kínálat differenciálása alapján (összetéveszthetetlen kínálati profil megteremtése, célcsoport-orientáció, önálló egyedi arculat, márkaképzés, szabadidõs kínálat fejlesztése). Ennek során szükséges teendõk: gyógydesztinációk integrált turizmusfejlesztési programjainak és kiemelt projektjeinek a támogatása; tematikus gyógyfürdõk fejlesztése; gyógy- és termálfürdõk felújítása, valamint szolgáltatásainak komplex fejlesztése; feltárt, de még nem hasznosított termálvízkincs egészség- és gyógyturisztikai hasznosításának elõsegítése; térségi turisztikai hálózatok létrejöttének támogatása; térségileg összehangolt marketing, értékesítési és információs tevékenységek fejlesztése; térségileg összehangolt humánerõforrás fejlesztési programok támogatása. – A hazai geotermikus vagyonnak, mint megújuló erõforrásnak a komplex és integrált térségi hasznosítását szolgáló kutatások, innovációk és technológiai fejlesztések, valamint a termálvíz felhasználását lehetõvé tevõ komplex hasznosításiszolgáltatási rendszerek – környezetvédelmi szempontokat figyelembe vevõ – térségi kiépítését (pl. geotermikus erõmûvek építése) biztosító, ösztönzõ fejlesztési programok és kísérleti projektek támogatása. – A hazai termálvagyon komplex (gazdasági-ipari, kommunális és rekreációsgyógyászati célú) hasznosítását szolgáló ipari, szolgáltatási, termékfejlesztési és kutatási vertikumok, valamint hálózatok létrejöttének a támogatása.

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes